
LIETUVOS RESPUBLIKOS SVEIKATOS APSAUGOS MINISTERIJA



Lietuvos Respublikos finansų ministerijai
		2026-07-	Nr.	(1.1.3E-13) 10-





Lietuvos Respublikos sveikatos apsaugos ministerija (toliau – Ministerija) parengė ir teikia derinti Lietuvos Respublikos Vyriausybės nutarimo „Dėl valstybės ilgalaikio materialiojo turto perdavimo Panevėžio miesto savivaldybės nuosavybėn“ projektą (toliau – Projektas). 

Projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 19 straipsnio 1 dalies 4 punktu, Lietuvos Respublikos vietos savivaldos įstatymo 6 straipsnio 3 punktu, įgyvendinant Valstybės turto perdavimo patikėjimo teise ir savivaldybių nuosavybėn tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“, ir atsižvelgiant į Panevėžio miesto savivaldybės tarybos 2026 m. birželio 25 d. sprendimą Nr.1-242 „Dėl valstybės ilgalaikio materialiojo turto perėmimo Panevėžio miesto savivaldybės nuosavybėn ir jo perdavimo Panevėžio nekilnojamojo turto valdymo centrui“. 

Projekto tikslas – perduoti Panevėžio miesto savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Nacionalinio transplantacijos biuro prie Lietuvos Respublikos sveikatos apsaugos ministerijos patikėjimo teise valdomą ilgalaikį materialųjį turtą – automobilį „Toyota Corolla Verso“, valstybinis Nr. DGN 894, inventorinis Nr. 061000023M, kurio įsigijimo vertė – 20 203,60 euro (dvidešimt tūkstančių du šimtai trys eurai šešiasdešimt centų), likutinė vertė 2026 m. balandžio 30 d. – 0,00 euro (nulis eurų). 

Panevėžio miesto savivaldybė nurodė, kad perimamo turto poreikis – aprūpinti savivaldybės biudžetinę įstaigą Panevėžio nekilnojamojo turto valdymo centrą jo veiklai reikalingomis transporto priemonėmis. 

Ministerija neprieštarauja Projekte nurodyto turto perdavimui ir, vadovaudamasi tuo, kas išdėstyta, prašo Finansų ministerijos įvertinti teikiamą derinti Projektą ir pateikti išvadą.

Projektas yra individualus teisės aktas, todėl, vadovaujantis Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“,  4 punktu, numatomo teisinio reguliavimo poveikio vertinimo pažyma nerengiama.

Priėmus Projektą, neigiamų pasekmių nenumatoma. Projektui įgyvendinti papildomų valstybės biudžeto lėšų nereikės.
Projektas neprieštarauja Lietuvos Respublikos Vyriausybės programai ir Europos Sąjungos teisei. 
Projektas paskelbtas Lietuvos Respublikos Seimo kanceliarijos Teisės aktų informacinėje sistemoje (TAIS).
Projektą parengė Ministerijos Valstybės turto valdymo ir viešųjų pirkimų skyriaus patarėja, laikinai vykdanti skyriaus vedėjo funkcijas, Neringa Gerasimavičinenė, tel. (+370 5) 205 5288,               el. p. neringa.gerasimaviciene@sam.lt) patarėja Vijolė Butkevičienė (tel. (+370 5) 219 3312, el. p. vijole.butkeviciene@sam.lt).
PRIDEDAMA:
.	Lietuvos Respublikos Vyriausybės nutarimo „Dėl valstybės ilgalaikio materialiojo turto perdavimo Panevėžio miesto savivaldybės nuosavybėn“ projektas, 1 lapas.
.	Nacionalinio transplantacijos biuro prie Sveikatos apsaugos ministerijos 2026 m. birželio                29 d. raštas Nr. T5-286 „Dėl valstybės ilgalaikio materialiojo turto perdavimo Panevėžio miesto savivaldybės administracijos nuosavybėn“, ADOC formatu. 



Sveikatos apsaugos ministerijos kancleris		                       Evaldas Raistenskis

